**О Т Ч Е Т**

ЗА СЪСТОЯНИЕТО НА АДМИНИСТРАТИВНОТО ОБСЛУЖВАНЕ В

ОБЛАСТНА ДИРЕКЦИЯ „ЗЕМЕДЕЛИЕ” – ГР. МОНТАНА,

ЗА ПЕРИОДА ОТ 01.01.2023 г. ДО 31.12.2023 г.

Областна дирекция „Земеделие” гр. Монтана е специализирана териториална администрация към Министъра на земеделието и храните.

ОД „Земеделие” - Монтана е юридическо лице на бюджетна издръжка с адрес на управление в гр. Монтана и е второстепенен разпоредител с бюджет към Министъра на земеделието и храните. Ръководи се и се представлява от директор, който е орган на изпълнителната власт.

Административните звена в ОД „Земеделие” гр. Монтана са обособени в обща и специализирана администрация.

Общата администрация е организирана в дирекция „Административно-правна, финансово-стопанска дейност и човешки ресурси”.

Специализираната администрация е организирана в Главна дирекция „Аграрно развитие”. В състава й са включени 8 общински служби по земеделие, с три изнесени работни места на територията на областта, като нейни териториални звена.

Към 31.12.2023 г. заетите лица в ОД „Земеделие” – Монтана са 61.

През периода 01.01.2023 г. – 31.12.2023 г. напусналите служители са общо двама.

Административното обслужване в Областна дирекция „Земеделие” Монтана е организирано на принципа „на едно гише”. Осигурява се обслужване на потребителите на административни услуги на едно място в едно служебно помещение, лесно за намиране и достъп - „Център за административно обслужване” (ЦАО), находящ се на адрес: 3400, гр. Монтана, ул. “Генерал Столетов” № 1, ет. 1. Функционирането на ЦАО се осигурява от деловодство в Дирекция „Административно-правна, финансово стопанска дейност и човешки ресурси” и от определени служители от общинските служби по земеделие в Главна дирекция „Аграрно развитие”.

Един служител от дирекцията е пряко ангажиран с административното обслужване и предоставя следната информация относно:

* предлаганите административни услуги на достъпен и разбираем  
  език;
* за различните комуникационни средства и начини за достъп до администрацията - посещение на място, поща и електронна поща, телефон, факс и др.;
* отговаря на запитвания от общ характер и насочва въпросите по компетентност до звената в съответната администрация, както и към други административни органи, компетентни по съответния въпрос;
* предоставя стандартни бланки на заявления за административни услуги;
* приема и регистрира заявления и искания, жалби и протести, сигнали и предложения;
* приема заявления и регистрира устни запитвания по Закона за достъп до  
  обществена информация;
* дава информация за пълния набор от необходимите документи свързани с предоставянето на определена услуга и разяснява изискванията, на които трябва да отговарят заявлението или искането за извършване на административната услуга, жалбата, протестът, сигналът или предложението;
* дава информация за хода на работата по преписка;
* осъществява връзката с останалите звена от администрацията по повод  
  осъществяване на административното обслужване;
* насърчава потребителите на административни услуги да изразяват мнения и  
  препоръки относно качеството на предоставяните услуги;
* разяснява начина на плащане на заявената административна услуга;

Осигурена е възможност за устно заявяване на административни услуги, като за целта се подписва двустранно протокол по образец**,** както и възможност за подаване на заявление за комплексно административно обслужване.

Областна дирекция “Земеделие” - Монтана предоставя 15 вида административни услуги, а общинските служби по земеделие - 10 вида административни услуги в съответствие със Списъка на унифицираните наименования на административните услуги и 6 бр. услуги извън посочения по – горе списък. ОДЗ - Монтана актуализира постоянно информацията – вписване или заличаване на услуги в Регистъра на услугите. През 2023 г. е залична в Регистъра на услугите на ИИСДА услугата „2567. Издаване на удостоверение за вписване в базата данни на нов обект за съхранение на зърно”, тъй като същата се предоставя от Министерство на земеделието и храните и са вписани две нови нови услуги: „9603. Подаване на заявление за установяване на щети, причинени от неблагоприятни климатични условия“ и „9601 Предоставяне на цифрова информация в SHP и/или DBF формат“.

За всички 129 бр. землища на територията на област Монтана са приети и одобрени кадастрална карта и кадастрални регистри (КККР). В тази връзка, с цел улесняване на потребителите на услуги, общинските служби по земеделие на територията на област Монтана, приемат и обработват заявления и предоставят официални документи за неурбанизираната територия на административна област Монтана чрез Кадастрално-административна информационна система (КАИС) на Агенция по геодезия, картография и кадастър.

В Общинските служби по земеделие се приемат заявления за изплащане на суми за ползване на имоти по чл. 37в, ал. 3, т. 2 и по чл. 37ж, ал. 5 от ЗСПЗЗ, т.нар. имоти - бели петна.

В ОД „Земеделие” – Монтана се прилагат следните средства и механизми за обратна връзка с потребителите:

- чрез посещение на място в сградата на ОД „Земеделие” – Монтана или съответната общинска служба по земеделие, където потребителят може да подаде устен сигнал за удовлетвореност/неудовлетвореност от предоставено административно обслужване;

- чрез изпращане на конкретен сигнал за удовлетвореност/неудовлетвореност от предоставено административно обслужване – по поща, на посочен факс или на обявен e-mail адрес на ОД „Земеделие” – Монтана;

- чрез обаждане на обявен телефонен номер за подаване на сигнали във връзка с качеството на административното обслужване;

- чрез писмено изразено мнение или коментар, които потребителят може да пусне в поставената за тази цел Кутия за мнения и предложения в ОД „Земеделие” – Монтана;

- чрез попълване на Анкетна карта за проучване на удовлетвореността на потребителите на административни услуги и пускането й в поставената за целта Кутия „Анкети административно обслужване” в ОД „Земеделие” – Монтана или в съответната общинска служба по земеделие.

Тези механизми дават възможност на потребителите да подават предложения за подобряване и усъвършенстване на организацията и дейността на администрацията и за решаване на възникнали въпроси, които са от компетентността на дирекцията, по удобен за тях начин.

След направен анализ на попълнените анкетни карти от граждани през 2023 г. за проучване на удовлетвореността на потребителите на административни услуги в ОД „Земеделие” – Монтана (ОДЗ) и общинските служби по земеделие (ОСЗ) на територията на област Монтана, е установено, че 23,9% от гражданите са ползвали административните услуги седмично, 31,2% - месечно, 23,2% на тримесечие и 21,7% веднъж годишно. На въпрос - до каква степен сте доволни от бързината на обслужването – 59,0% са отговорили „много доволен” (обслужване до 5 мин.) и 41,0% са отговорили „доволен” (обслужване до 15 мин.). Няма потребители на административни услуги, които са отбелязали степен „недоволен” (обслужване до 20 мин.) и „много недоволен” (обслужване повече от 20 мин.). От предоставените възможности за използване на различни канали за достъп до администрацията за предоставяне на услуга (телефон, факс, имейл, на място) 64,5% от потребителите на услуги са избрали степен на удовлетвореност – „много доволен” и 35,5 % - „доволен”, като нито един потребител не е определил степен „недоволен“ и „много недоволен” от предоставените възможности за използване на различни канали за достъп до административни услуги, предоставяни от администрацията. Потребителите на услуги са много доволни – 74,6% от получената информация (ясна, точно, разбираема) и от качеството на търсения от тях резултат, като „доволни” се определят 25,4% от анкетираните. Не са отчетени потребители на услуги, които са „недоволен“ и „много недоволен” от получената информация и качеството на търсения резултат. 78,1% от анкетираните са напълно съгласни и 21,9% са съгласни, че служителите са били учтиви и любезени с тях при извършване на административното обслужване, като нито един гражданин не е изразил несъгласие или напълно несъгласие, че обслужващият го служител е бил любен и учтив към него. Като предпочитан начин за заплащане на услугата 47,0% от анкетираните са посочили - в брой, 15,4% - по банков път, 33,6% предпочитат картови плащания чрез ПОС терминал и 4,0% избират интернет банкиране. Всички попълнили анкетния формуляр са „напълно съгласни” и „съгласни”, че са получили резултата от администативната услуга в определеното време за извършването й. Няма потребител на административни услуги, който е определил, че е „несъгласен“ и „напълно несъгласен” - по отношение времето за предоставянето й. На въпрос – до каква степен считате, че цената на услугата, която заплащате заслужава стойността си – 50,7% от гражданите са посочили, че са напълно съгласни, 36,2% са отговорили, че са съгласни, че цената на услугата заслужава стойността си, 2,9% са изразили несъгласие и 10,2% са посочили, че са ползвали безплатна услуга. 18,1% от анкетираните потребители на услуги считат, че административното обслужване в ОД „Земеделие” - Монтана се нуждае от подобрение в достъпа до информация, 5,5% считат, че е необходимо подобрение в качеството на предоставяната информация (яснота, точност, пълнота) и много малка част - 1,6% от потребителите считат, че следва да се подобри отношението на служителите към клиентите. Прави впечатление, че нито един потребител не счита, че следва да се подобри професионалната квалификация на служителите. Голям е процентът 74,8% от потребителите, които са посочили, че административното обслужване в ОД „Земеделие” – Монтана и общинските служби по земеделие на територията на област Монтана не се нуждае от подобрение. Потребителите на услуги в ОД „Земеделие” – Монтана попълнили анкети, считат че достъпът до дирекцията е бил лесен и удобен, като определят следните степени – „напълно съгласен” – 69,1%, „съгласен” – 29,4%. Несъгласие са изразили двама потребители на услуги.

От гореизложеното е видно, че анкетираните граждани са на мнение, че ОД „Земеделие” – Монтана предоставя административните услуги бързо, осигурява възможност за използване на различни канали за достъп до администрацията за предоставяне на услуги, доволни са от получената информация и качество на търсения от тях резултат, осигурен е лесен и удобен достъп до административно обслужване и отношението на служителите към тях, като потребители на услуги е любезно и учтиво. ОД „Земеделие” – Монтана е осигурила различни начини за заплащане на административнте услуги, като най – предпочитан е заплащане на услугата в брой, следван от извършване на заплащането чрез ПОС терминал или по банков път. С цел намаляване на финансовата тежест на задължените лица, при извършване на плащания като потребители на административни услуги, намаляване на плащанията в брой основно при получените приходи от такси, съгласно Тарифа за таксите, събирани по Закона за регистрация и контрол на земеделската и горската техника, на основание чл.2, ал.1, т.8 от Наредбата за административното обслужване, по – конкретно внедряването и прилагане на различни начини на плащане, както и насърчаване на потребителите за плащане чрез терминални устройства ПОС, в ОД „Земеделие“ – Монтана е въвдено едно ПОС терминално устройство.

Всички анкетирани потребители на административни услуги считат, че са получили резултата от услугата в определеното време за извършването й и цената на услугата, която заплащат заслужава стойността си. Изразеното мнение относно достъпа до ОД „Земеделие” – Монтана, е че е бил лесен и удобен, с изключение на двама анкетирани потребител на услуги.

Въпреки че по всички въпроси анкетираните граждани изразяват удовлетвореност от администартивното обслужване в ОД „Земеделие” – Монтана, част от потребителите на услуги сочат, че следва да се подбри достъпът до информация. В тази връзка следва се отбележи, че в ОД „Земеделие” – Монтана се прилагат различни механизми за подобряване информираността на потребителите, а именно:

- чрез посещение на място в сградата на дирекцията;

- чрез изпращане на запитване по поща, e-mail адрес или факс;

- чрез обаждане на обявения телефонен номер за предоставяне на информация във връзка с административното обслужване.

ОД „Земеделие” – Монтана предоставя и редовно актуализира информацията предназначена за потребителите на информационното табло в дирекцията, на информационните табла на всички общински служби по земеделие на територията на областта и на интернет страницата на дирекцията.

Предоставят се и различни канали за достъп до услуги и информация – електронна поща, поща, „Център за административно обслужване”, интернет портал [**http://www.mzh.government.bg/ODZ-Montana/bg/Home.aspx**](http://www.mzh.government.bg/ODZ-Montana/bg/Home.aspx)**.**

ОД „Земеделие” - Монтана ежегодно анализира и планира потребността от обучение заповишаването на професионалната квалификация на служителите в областта на административното обслужване. През 2023 г. са проведени обучения чрез Институт по публична администрация, чрез организирани срещи, семинари и др. от Министрество на земеделието и храните на служители, свързани пряко или непряко с предоставянето на административни услуги.

На интернет страницата на ОД „Земеделие” – Монтана е публикувана Хартата на клиента, която е утвърдена със Заповед № 182/01.07.2020 г. на директора на ОД „Земеделие” – Монтана. Хартата на клиента е актуализирана със заповеди с №№ 89/09.04.2021 г., 496/29.12.2021 г. и 160/27.05.2022 г., с цел подобряване на административното обслужване в ОД „Земеделие” – Монтана и в съотвествие с Наредбата за административно обслужване. Последната актуализация на Хартата на е клиента е от 30.05.2023 г., със заповед № 154 на директора на ОД „Земеделие” – Монтана. Хартата на клиента е поставена на видно място в Център за административно обслужване (ЦАО)в сградата на ОД “Земеделие” – Монтана, както и в общинските служби по земеделие.

В секция Административно обслужване е публикувана Обща информация относно функциите и организацията на работа в ОДЗ, във връзка с предоставянето на административните услуги. Отразена е подробна информация за всеки вид предоставяна административна услуга, относно наименование и уникален идентификатор съгласно Регистъра на услугите; правно основание за предоставяне на услугата; орган, който предоставя услугата и звеното, което приема документите; процедурата по предоставяне на услугата; образец на формуляра; таксите които се заплащат и пр.

ОД „Земеделие” – Монтана използва уеб услуги от Административния регистър за визуализиране на информацията, която се въвежда в него – информация за административните услуги, за структурата на администрацията и за конкурсите, на интернет страницата на дирекцията.

На поддържаната интернет страница е предоставена още информация относно ръководството и структурата на ОДЗ – Монтана; годишни доклади; нормативната уредба; вътрешни правила и процедури; информация за административното обслужване; образци и заявления; информация касаеща ползването на земеделски земи; информация по Закона за достъп до обществена информация и др. Същата се актуализира при настъпила промяна. Своевременно се подава и актуална информация относно работата на дирекцията.

Работното време на администрацията е от 09:00ч. до 17:30ч., с обедна почивка от 12:00ч. до 12:30ч.

Работното време на Център за административно обслужване (ЦАО)е от 08.30 до 17.30 ч., без прекъсване. Обявеното работно работно време на ЦАО не съвпада с работното време на ОД „Земеделие“ – Монтана, то е без прекъсване, тъй като е осигурен непрекъснат режим на работа с потребителите/гражданите и има установен различен ред за ползване на почивките.

В случаите, когато в края на работното време в служебните помещения има граждани, работното време продължава до тяхното окончателно обслужване, но не повече от два астрономически часа след обявеното работно време на администрацията.

Административното обслужване в ОД „Земеделие“ Монтана и общинските служби по земеделие се осъществява при спазване на следните задължителни стандарти за качество на административното обслужване :

1. При изпълнение на служебните си задължения всеки служител в ОД „Земеделие“ Монтана:

* носи отличителен знак /бадж/ със снимка и данни за имената, длъжността администрацията и звеното, към което принадлежи;

2. служителите в ОД „Земеделие“ Монтана и общинските служби по земеделие се идентифицират със собствено и фамилно име при водене на телефонни разговори;

3. срокът за отговор на запитвания, постъпили по пощата и по електронната поща е до 7 дни, а в случаите, когато е необходима проверка на място или становище на друг административен орган – до 14 дни;

4. времето за чакане при получаване на информация и/или обработване на документи във връзка с административното обслужване при посещение в дирекцията или в общинските служби по земеделие е не повече от 20 минути; случаите, в които за отделна услуга се налага удължено време за чакане са посочени в Хартата на клиента на ОД „Земеделие“ Монтана.

5. при осъществяване на административно обслужване, се осигуряват места за сядане и условия за възрастни хора, бременни жени и хора с увреждания.

Ежегодно се проверява постигнати ли са утвърдените стандарти за административно обслужване на потребителите.

Вътрешните правила за организацията на административното обслужване в ОД „Земеделие” – Монтана са утвърдени със Заповед № 201/09.07.2020 г. на Директора на ОД „Земеделие” - Монтана и актуализирани със Заповеди с №№ 89/09.04.2021 г. и 154/20.05.2022 г., като регламентират организацията на работа по приемане, регистриране, разпределяне и разглеждане на входящата и изходяща поща на дирекцията, запитванията и жалби на физически и юридически лица, сигнали и предложения, заявленията за предоставяне на административни услуги, както и задълженията на служителите във връзка с административното обслужване на физически и юридически лица. Вътрешните правила се прилагат при съблюдаване на Вътрешни правила за документооборота и работа с електронни документи в ОД „Земеделие” – Монтана и Правилника за вътрешния ред в Областна дирекция „Земеделие” – Монтана, както и в съответствие с Хартата на клиента и Стандарти на административно обслужване на ОД ”Земеделие” – Монтана.

С Вътрешни правила за организацията на административното обслужване е разработена и система за измерване удовлетвореността на потребителите съгласно по-горепосочените механизми.

Всяка година Областна дирекция „Земеделие” – Монтана изготвя доклад за дейността на административната структура. Същият своевременно се оповестява чрез публикуване на официалната интернет страница на ОДЗ – Монтана и в дирекцията.

Служителите на ОД „Земеделие” – Монтана имат утвърдени длъжностни характеристики, в които са включени необходимите компетенции за работа с потребителите на услуги, предоставяни от ОД ”Земеделие” и общинските служби по земеделие.

Центърът за административно обслужване (ЦАО) е оборудван с необходимите технически средства за ефективно обслужване на потребителите. В ОД „Земеделие” – Монтана и в общинските служби по земеделие се използва електронна система за управление на документооборота Eventis R7. Преустановено е изпращането на документи на хартиен носител (с изключение на определени документи) на администрациите, участници в електронния обмен на документи чрез Системата за електронен обмен на съобщения (СЕОС).

През 2023 г. ОДЗ – Монтана е обезпечила заявяването и получаването на 27 бр. административни услуги по електронен път, като 25 бр. от тях са вписани в Административния регистър и две са извън регистъра. ОДЗ - Монтана е осигурила заявяване на услугите по електронен път с онлайн попълване на заявление чрез Системата за е-Форми, поддържани от Държавна агенция „Електронно управление”, както и заявяването и получаването на електронни услуги чрез електронна препоръчана поща – Система за сигурно електронно връчване.

ОД „Земеделие” – Монтана е присъединена като доставчик на електронни административни услуги към средата за електронни плащания и към функцоналността „Централен Виртуален ПОС терминал”. ОДЗ – Монтана и всички общински служби по земеделие на територията на област Монтана са присъединени към Системата за сигурно електронно връчване. ОД „Земеделие” – Монтана предоставя 22 от 25 броя администртивни услуги по електронен път на ниво 3 и 4 (по смисъла на §1 от Наредбата за административния регистър), т. е. чрез двустранна комуникация – заявяване на услугите изцяло по електронен път, вкл. електронно подаване на данни и документи, електронна обработка на формуляри и електронна идентификация на потребителите. За извършването на електронните услуги е осигурена възможност за електронно връчване и електронно плащане, ако за тях се дължат такси. Потребителите на административни услуги са информирани чрез съобщения на интернет страницата на дирекцията за начините на заявяване на услугите по електронен път, както и възможността за извършване на електронни плащания, а именно чрез Портал за електронни плащания, поддържан от Държавна агенция „Електронно управление”, с платежна карта чрез виртуални терминални устройства ПОС или чрез интернет банкиране.

Общият брой на предоставените услуги от ОД „Земеделие” – Монтана за периода от 01.01.2022 г. до 31.12.2022 г. е **60750 бр.**

През 2023 г. В ОД „Земеделие“ – Монтана е постъпил един сигнал за незаконосъобразно бездействие (неизпратен отговор). В тази връзка със заповед на директора на ОДЗ – Монтана е свикан дисциплинарен съвет, който е взел решение, с което приема становище за наличието на основание за дисциплинарна отговорност, както и относно вида и размера на съответното на извършеното нарушение дисциплинарно наказание по чл. 90 от ЗДСл. Със заповед на директора на ОДЗ – Монтана, е наложено дисциплинарно наказание на виновния служител.

През отчетния период не са постъпвали предложения във връзка с административното обслужване в ОД „Земеделие“ – Монтана.

Системно през годината се извършват проверки и е отговорено на над 36 бр. молби, сигнали и жалби, постъпили от организации, физически и юридически лица във връзка с дейността на ОД „Земеделие” и общинските служби по земеделие. Освен това са изготвени 2386 бр. писма до различни администрации, включително НАП, държавни и частни съдебни изпълнители и др., както и до граждани във връзка с направени искания за предостявяне на информация относно дейността на ОД „Земеделие” и общинските служби по земеделие.

По реда на Закона за достъп до обществена информация за периода е постъпило едно заявление за достъп до обществена информация, подадено по електронен път от неправителствена организация с искане за предоставяне на служебна информация относно отчетността на институцията. По подаденото заявление е издадено решение за предоставяне на свободен достъп до обществена информация от Областна дирекция „Земеделие” Монтана, като процедурата е извършена и приключена при спазване на законовите изисквания.

В таблицата по- долу е представен видът и броят на административните услуги, които са предоставени през 2023 г. от ОД „Земеделие“ – Монтана и общинските служби по земеделие (ОСЗ) към ОД „Земеделие“ – Монтана, в т. ч. броят на услугите предоставяни от ОСЗ извън Регистъра на услугите чрез КАИС на Агенция по геодезия, картография и кадастър и други услуги, извън Регистъра на услугите.

1. **Услуги, предоставяни от ОБЛАСТНА ДИРЕКЦИЯ „ЗЕМЕДЕЛИЕ” – МОНТАНА**

**за периода 01.01-31.12.2023 г.**

|  |  |  |  |
| --- | --- | --- | --- |
| **№ по ред** | **Уникален идентифи-катор съгл. Регистър на услугите** | **Административна услуга** | **БРОЙ** |
| **1.** | 2 | Предоставяне на достъп до обществена информация | **1** |
| **2.** | 475 | Регистрация на производителите на бубено семе | **0** |
| **3.** | 904 | Издаване на решение за промяна предназначението на земеделски земи за неземеделски нужди с площ до 50 дка | **6** |
| **4.** | 905 | Издаване на разрешение за бракуване на трайни насаждения с неизтекъл/изтекъл срок на амортизация | **0** |
| **5.** | 1101 | Регистрация на племенни и репродуктивни пчелини за производство на елитни и племенни пчелни майки и отводки (рояци) | **2** |
| **6.** | 1115 | Регистрация на развъдни ферми и стопанства за чистопороден и хибриден разплоден материал при свине и птици | **1** |
| **7.** | 1360 | Издаване на акт за категоризация на земеделски земи | **66** |
| **8.** | 1822 | Регистриране на земеделски стопани | **1531** |
| **9.** | 2133 | Издаване на удостоверение за осигурителен стаж (УП 3) | **1** |
| **10.** | 2134 | Издаване на удостоверение за осигурителен доход (УП 2) | **1** |
| **11.** | 2520 | Извършване на технически прегледи на земеделската и горска техника, превозните средства и машините за земни работи | **5062** |
| **12.** | 2521 | Регистрация на земеделската и горската техника, превозните средства и машините за земни работи | **827** |
| **13.** | 2572 | Издаване на становище за строителство в земеделските земи без промяна на предназначението им | **3** |
| **14.** | 2647 | Издаване на разрешение за изкупуване на суров тютюн | **0** |
| **15.** | 3345 | Изготвяне на протоколи за установяване на щети вследствие на природни бедствия или неблагоприятни климатични условия | **13** |
|  |  | **Общо :** | **7514** |

1. **Услуги, предоставяни от ОБЩИНСКИТЕ СЛУЖБИ ПО ЗЕМЕДЕЛИЕ към Областна дирекция „Земеделие” – Монтана**

|  |  |  |  |
| --- | --- | --- | --- |
| **№ по ред** | **Уникален идентифи-катор съгл. Регистър на услугите** | **Административна услуга** |  |
| **1.** | 703 | Издаване на удостоверение за реституционни претенции | **28** |
| **2.** | 989 | Регистриране на договори за аренда или наем и издаване на талон за регистрация | **29087** |
| **3.** | 1117 | Регистриране на заявления за подпомагане на земеделски стопани по схемите за директни плащания | **1331** |
| **4.** | 1164 | Издаване на удостоверение за идентичност на имот | **34** |
| **5.** | 1679 | Установяване на промяна в начина на трайно ползване на имот | **68** |
| **6.** | 1824 | Издаване на препис от решение на поземлена комисия или Общинска служба по земеделие | **2868** |
| **7.** | 1828 | Заверяване на оценки на земеделски земи, извършени по реда на Наредбата за реда за определяне на цени на земеделски земи | **0** |
| **8.** | 2652 | Регистрация на тютюнопроизводители | **0** |
| **9.** | 3116 | Регистрация на розопроизводители, розопреработватели, и обекти за производство на продукти от цвят на маслодайна роза | **0** |
| **10.** | 3346 | Предоставяне на цифрова информация в SHP и/или DBF формат | **17** |
|  |  | **Общо:** | **33433** |
| **1.** | **Извън Регистър на услугите, чрез КАИС** | Скица на поземлен имот | **10152** |
| **2.** |  | Скица на сграда | **11** |
| **3.** |  | Схема на самостоятелен обект | **0** |
| **4.** |  | Удостоверение за наличие или липса на данни | **2694** |
| **5.** |  | Заявление за изменение на кадастралния регистър на недвижимите имоти (КРНИ) | **3034** |
| **6.** | **Други услуги, извън Регистър на услугите** | Заявления за изплащане на суми за ползване на имоти по чл. 37в, ал. 3, т. 2 и 37ж, ал.5 от ЗСПЗЗ, т.нар. имоти - бели петна | **3912** |
|  |  | **Общо:** | **19803** |
|  |  | **ОБЩО т.1 и т.2 :** | **60750** |

Чрез използването на добри практики ОД „Земеделие” – Монтана усъвършенства и подобрява обслужването на потребителите. ОД „Земеделие” – Монтана е разработила Календар на дейности, свързани с Областна дирекция „Земеделие”, вкл. общинските служби по земеделие. В календара са посочени срок, дейност и нормативно основание на дейностите. Той е създаден с цел подобряване информираността на земеделските стопани за предстоящи дейности, свъзани с Областна дирекция „Земеделие”, вкл. общинските служби по земеделие и с цел предоставяне на административни услуги и дейности в нормативно регламентирания срок

Областна дирекция „Земеделие” – Монтана осъществява своята дейност в интерес на обществото и се стреми максимално да работи с лице към хората.

На основата на принципите законност, откритост, достъпност, ефективност, субординация, координация, предвидимост, обективност, безпристрастност, отговорност и отчетност, Областна дирекция „Земеделие“ Монтана е изпълнила целите на администрацията за 2023 г., кореспондиращи с целите на Министерството на земеделието и храните.

**д-р виолета гергова**

*Директор ОД “Земеделие” – Монтана*